થોડા સમય પહેલા યહુદી સમાજના લોકો પર હુમલાની ધમકી મળી હતી ત્યારે ખમાસા ખાતે યહુદી સમાજના લોકો રહે છે ત્યાં આઇટીબીપીના જવાનોને સુરક્ષા માટે તૈનાત કરવામાં આવ્યા છે. ઇઝરાયલી વડાપ્રધાન બેન્જામીન નેતન્યાહુએ આ વર્ષના જાન્યુઆરીમાં જ વડાપ્રધાન નરેન્દ્ર મોદી સાથે અમદાવાદની મુલાકાત લીધી હતી. તે સાથે ઇઝરાયલના ગુજરાત અને ભારત સાથેના સંબંધ વધુ ગાઢ થવા પામ્યા છે. મુખ્યમંત્રી વિજય રૂપાણીએ પણ તેમના પહેલા વિદેશ પ્રવાસ માટે ઇઝરાયલની પસંદગી કરી છે.